PMIndiaData/PMIndiaSum huggingface dataset:
પ્રધાનમંત્રીનો કેનેડાના લિબરલ પાર્ટીના નેતા જસ્ટિન  ટ્રુડૂને પત્ર

પ્રધાનમંત્રીશ્રી નરેન્દ્ર મોદીએ કેનેડાના લિબરલ પાર્ટીના નેતા જસ્ટિન ટ્રૂડૂને સામાન્ય ચૂંટણીમાં વિજય મેળવવા બદલ પત્ર લખ્યો છે. પ્રધાનમંત્રીના આ પત્રનો મૂળ સાર આ પ્રમાણે છેઃ સરકાર અને ભારતના લોકો તરફથી સામાન્ય ચૂંટણીમાં કેનેડાની લિબરલ પાર્ટીના વિજયી થવા બદલ આપને હાર્દિક શુભકામના પાઠવતા મને પ્રસન્નતા થઇ રહી છે. આપના નેતૃત્વમાં એક વિઝન, ઉત્સાહ અને ઊર્જા ભરેલી છે જે નિઃસંદેહ દેશ અને વિદેશમાં કેનેડાની સફળતાને મજબૂતી પ્રદાન કરશે. અનેક વૈશ્વિક પડકારોવાળા હાલના સમયમાં તમારું નેતૃત્વ વિશ્વ માટે ખૂબ મહત્વપૂર્ણ બની રહેવાનું છે. આપના મહાન દેશની યાત્રા દરમ્યાન એપ્રિલમાં આપની સાથે થયેલી મુલાકાત મને ખૂબ સારી રીતે યાદગાર રહી છે. હું વિશેષ રૂપથી આપણા બહુપક્ષીય સંબંધોને મજબૂત બનાવવા, લોકતંત્રના એક સમાન માળખા, બહુલવાદ, કાયદાકીય શાસનનું સમર્થન કરવાવાળા અને લોકો વચ્ચે સંબંધને પ્રગાઢ બનાવવાની આપણી ઇચ્છાથી ખૂબ પ્રભાવિત થયો હતો. ભારત અને કેનેડા વચ્ચેના સંબંધોમાં પાછલા વર્ષોમાં નોંધનીય પ્રગતિ થઇ છે અને મારી યાત્રા દરમ્યાન આ રણનીતિક ભાગીદારીના સ્તર સુધી પહોંચી હતી. ભારતના સામાજીક-આર્થિક પરિવર્તનમાં કેનેડા મહત્વપૂર્ણ અને વિશ્વાસપાત્ર ભાગીદાર બનીને સામે આવ્યું છે. આપણી ભાગીદારી ફક્ત અનેક ક્ષેત્રોમાં પારસ્પરિક લાભની દ્વિપક્ષિય સહયોગની અનેકગણી સંભાવના રહેલી છે ઉપરાંત આ અધિક શાંતપૂર્ણ, સમૃદ્ધ અને ટકાઉ વિશ્વની દિશામાં પણ સહાયતા કરી શકે તેમ છે. હું આવનારા વર્ષોમાં બન્ને દેશો વચ્ચેના સંબંધોને અધિક વિસ્તારિત અને પ્રગાઢ બનાવવા માટે તમારી સાથે ઘનિષ્ટતાપૂર્વક કામ કરવાની આશા રાખું છું. હું આ અવસરે ફરી એકવખત તમને તમારા પરિવારને ભારતની સત્તાવાર યાત્રાએ આવવા માટે આમંત્રણ પાઠવું છું. હું નવી દિલ્હીમાં તમારું સ્વાગત કરવા માટે રાહ જોઇશ.
પ્રધાનમંત્રીએ ભારતીય કટાર લેખક, વ્યંગકાર અને નાટ્યલેખક શ્રી તારક મહેતાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ભારતીય કટાર લેખક, વ્યંગકાર અને નાટ્યલેખક શ્રી તારક મહેતાના નિધન પર શોક વ્યક્ત કર્યો હતો. પ્રધાનમંત્રીએ કહ્યું હતું કે, “સુપ્રસિધ્ધ નાટ્યકાર અને હાસ્ય લેખક તારક મહેતાજીને શ્રધ્ધાંજલિ. તેમણે જીવનભર વ્યંગ અને કલમનો સાથ ન છોડ્યો. મને તારક મહેતાજીને અનેક વખત મળવાનું સૌભાગ્ય પ્રાપ્ત થયું. તેમને પદ્મશ્રીથી સન્માનિત કરવામાં આવ્યા ત્યારે પણ તેમને મળવાનો અવસર પ્રાપ્ત થયો. તારક મહેતાજીના લેખનમાં ભારતની વિવિધતામાં એકતાની ઝલક દેખાય છે. ટપ્પુ સહિતના અનેક પાત્રો લોકોના दिદિલમાં વસી ગયા છે.”
પ્રધાનમંત્રીએ સરદાર વલ્લભભાઈ પટેલને તેમની પુણ્યતિથિ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ સરદાર વલ્લભભાઈ પટેલને તેમની પુણ્યતિથિ પર શ્રદ્ધાંજલિ આપી હતી. પ્રધાનમંત્રીએ કહ્યું કે, “સરદાર વલ્લભભાઈ પટેલને તેમની પુણ્યતિથિએ શ્રદ્ધાંજલિ. ભારત સ્વતંત્રતા સંઘર્ષ અને નિર્ણાયક નેતૃત્વમાં તેમની ભૂમિકા માટે આભારી છે.”
પ્રધાનમંત્રી એ પ્રસિદ્ધ કન્નડ લેખક ડો. સિદ્ધાલિંગૈહાના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ એ પ્રસિદ્ધ કન્નડ લેખક ડો. સિદ્ધાલિગૈહાના નિધન અંગે દુઃખ વ્યક્ત કર્યુ હતું. પ્રધાનંત્રીએ એક ટ્વીટમાં કહ્યું, ‘ડો. સિદ્ધલિંગૈહા તેમના વિશાળ લેખન, કવિતા અને સામાજિક ન્યાય માટે તેમના યોગદાન માટે યાદ કરવામાં આવશે. તેમના નિધનથી દુઃખી છું. મારી સંવેદના તેમના પરિવાર અને સેંકડો પ્રશંસકો સાથે આ દુઃખની ઘડીમાં છે. ઓમ શાંતિ.’
દ્વારકા, નવી દિલ્હીમાં વિશ્વ સ્તરીય અત્યાધુનિક પ્રદર્શની-કમ-સભા કેન્દ્રને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે નવી દિલ્હીમાં દ્વારકામાં એક વિશ્વ સ્તરીય અત્યાધુનિક પ્રદર્શની-કમ-સભા કેન્દ્રના નિર્માણ માટે એક રૂપિયાની મામૂલી રકમ પર બધી અડચણોથી મુક્ત દ્વારકાના સેક્ટર-25માં 89.72 હેક્ટર જમીનને ઔદ્યોગિક નીતિ તેમજ સંવર્ધન વિભાગ (ડીઆઈપીપી)ને મંત્રિમંડળના નિર્ણયના 6 અઠવાડિયાની અંદર હસ્તાંતરણ કરવા મંજૂરી આપી દીધી. આ એક ખાસ બાબત છે એટલે દિશાનિર્દેશ ડીડી અધિનિયમ, 1957ના ખંડ 21(1) તેમજ અધિનિયમના ખંડ 41(1) અંતર્ગત ડીડીએને આપી શકાય છે. ઉપરોક્ત જમીનની માલિકી એક વિશ્વ સ્તરીય અત્યાધુનિક પ્રદર્શની-કમ-સભા કેન્દ્રના નિર્માણ માટે અદ્યોગિક નીતિ તેમજ સંવર્ધન વિભાગની પાસે રહેશે. આ અત્યાધુનિક પ્રદર્શની-કમ-સભા કેન્દ્રમાં પ્રદર્શની સભાગાર, સભા કેન્દ્ર, ભોજન કક્ષ, સભા ગૃહ, નાણાકીય કેન્દ્ર, હોટલ, ભોજન તેમજ પેય પદાર્થ (એફએન્ડબી) રિટેઈલ આઉટલેટ સેવાઓ જેવી સ્વતંત્ર તેમજ પરસ્પર રીતે લાભકારક કેટલીક સુવિધાઓ હશે. ગૈર-પીપીપી ટ્રંક માળખાગત ખર્ચનો પ્રારંભિક ખર્ચ સરકાર દ્વારા ઉઠાવવામાં આવશે. આ પરિયોજનામાં ભાગીદારી દ્વારા કેન્દ્ર સરકારનું યોગદાન હોઈ શકે છે. કેન્દ્રીય મંત્રિમંડળે એક પારદર્શી તેમજ પ્રતિસ્પર્ધી રીતે પરિયોજના સંરચના નિર્માણ તેમજ વિકાસ વિકલ્પો સહિત પરિયોજનાને આગળ વધારવા માટે ઔદ્યોગિક નીતિ તેમજ સંવર્ધન વિભાગના સચિવ, શહેરી વિકાસ મંત્રાલયના સચિવ, વ્યય વિભાગના સચિવ, આર્થિક બાબતોના વિભાગના સચિવ તેમજ નીતિ આયોગના સીઈઓ સાથે નિર્મિત એક સમિતિની રચનાને મંજૂરી આપી દીધી છે. આ પરિયોજનાનો વિકાસ સાર્વજનિક – નીતિ ભાગીદારી તરીકે કરાશે અને કદાચ આવશ્યકતા પડી તો ભારત સરકારના નાણાકીય સહાયની શક્યતાનો ઉપયોગ કરાશે. ડીઆઈપીપીને જમીનનું લીજ/સબ-લીજ કરવા તથા વિભિન્ન સુવિધાઓના વિકાસ તેમજ પરિચાલન માટે ખાનગી કંપનીઓને છૂટ આપવાને પણ મંજૂરી અપાઈ છે. પરિયોજના સ્થળમાં જમીનના મિશ્રિત ઉપયોગની અનુમતિ ડીડીએ/શહેરી વિકાસ મંત્રાલય દ્વારા ઝડપથી અપાશે. ઈસીસી તેમજ સમર્થક ઘટકોના વિકાસથી 2021 સુધી કાર્યક્રમોની સંખ્યાના દ્રષ્ટિકોણથી એશિયાના ભાગમાં 15 ટકા સુધી વૃદ્ધિ થવાની આશા છે. એવું અનુમાન છે કે પ્રસ્તાવિત ઈસીસી સુવિધા વાર્ષિક રૂપથી 100 થી વધુ આંતરરાષ્ટ્રીય તેમજ સ્થાનીક પ્રદર્શની કાર્યક્રમો માટે માંગ ઉત્પન્ન કરશે.
પ્રધાનમંત્રીએ તબલા ઉસ્તાદ લચ્છુ મહારાજના મોત પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તબલાવાદક ઉસ્તાદ પંડિત લચ્છુ મહારાજના મોત પર શોક વ્યક્ત કર્યો છે. પ્રધાનમંત્રીએ કહ્યું કે, પંડિત લચ્છુ મહારાજનું મોત ભારતીય શાસ્ત્રીય સંગીતના સંસાર માટે મોટી ક્ષતિ છે. તેઓ વ્યાપક રુપથી પ્રસંશનિય સંગીત ઉસ્તાદ હતા. મારી શોક સંવેદનાઓ.
ઓડિશાના બહેરામપુરમાં નવી ઇન્ડિયન ઇન્સ્ટિટ્યૂટ ઓફ સાયન્સ એજ્યુકેશન એન્ડ રિસર્ચની સ્થાપના અને કામગીરીની શરૂઆત

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં નીચેની બાબતોની મંજૂરી આપવામાં આવી છે: i. સોસાયટી રજિસ્ટ્રેશન કાયદા, 1860 હેઠળ ઇન્ડિયન ઇન્સ્ટિટ્યૂટ ઓફ સાયન્સ એજ્યુકેશન એન્ડ રિસર્ચ (આઇઆઇએસઇઆર), બહેરામપુર સોસાયટીની રચના માટે પૂર્વમંજૂરી; ii. આઇઆઇએસઇઆર, બહેરામપુરની સ્થાપના અને કામગીરી શૈક્ષણિક વર્ષ 2016-17 માટે કામચલાઉ કેમ્પસમાં કરવી, જેમાં રૂ. 152.79 કરોડનો ખર્ચ થશે. અહીં શરૂઆતના ત્રણ વર્ષ (2016-19) માટે કેમ્પસ કાર્યરત રહેશે અને 2016-17ના શૈક્ષણિક સત્ર 1 ઓગસ્ટ, 2016થી શરૂ કરવા પૂર્વમંજૂરી મળી છે; iii. ઓડિશાની રાજ્ય સરકાર પાસેથી નિઃશુલ્ક જમીનનો સ્વીકાર; iv. ઇન્સ્ટિટ્યૂટના ડિરેક્ટરનું પદ રચવું, જેનો પે સ્કેલ રૂ. 80,000 (સ્થિર); અને v. નેશનલ ઇન્સ્ટિટયૂટ્સ ઓફ ટેકનોલોજી, સાયન્સ એજ્યુકેશન અને રિસર્ચ (એનઆઇટીએસઇઆર) કાયદો, 2007 (2007નો 29)ની બીજી અનુસૂચિમાં આઇઆઇએસઇઆર, તિરુપતિ અને આઇઆઇએસઇઆર, બહેરામપુરને સામેલ કરવા સંસદમાં નેશનલ ઇન્સ્ટિટ્યૂટ ઓફ ટેકનોલોજી, સાયન્સ એજ્યુકેશન એન્ડ રિસર્ચ (બીજો સુધારો) બિલ, 2016 (પરિશિષ્ટ-3) નામનું બિલ રજૂ કરવું, જેમાં મુસદ્દામાં આ પ્રકારના સુધારાવધારા/ફેરફારો અને પરિણામી પ્રકૃતિ, જેના પર કાયદા વિભાગ વિચાર કરી શકે છે. પૃષ્ઠભૂમિ: ઇન્ડિયન ઇન્સ્ટિટ્યૂટ ઓફ સાયન્સ એજ્યુકેશન એન્ડ રિસર્ચ (આઇઆઇએસઇઆર)ને નેશનલ ઇન્સ્ટિટ્યૂટ ઓફ ટેકનોલોજી સાયન્સ એજ્યુકેશન અને રિસર્ચ (એનઆઇટીએસઇઆર) કાયદા, 2012 હેઠળ રાષ્ટ્રીય મહત્ત્વપૂર્ણ સંસ્થા જાહેર કરવામાં આવી છે. આ સંસ્થાઓની રચનાનો ઉદ્દેશ વિજ્ઞાનના મુખ્ય ક્ષેત્રોમાં સંશોધન હાથ ધરવાનો તથા અંડર-ગ્રેજ્યુએટ અને પોસ્ટ-ગ્રેજ્યુએટ સ્તરે વિજ્ઞાનના ગુણવત્તાયુક્ત શિક્ષણ પ્રદાન કરવાનો છે. અગાઉ કોલકાતા, પૂણે, મુંબઈ, ભોપાલ અને થિરુવનંતપુરમમાં પાંચ આઇઆઇએસઇઆરમાં હતી. આ સરકાર સત્તામાં આવ્યા પછી 2015માં તિરપુતિમાં આઇઆઇએસઇઆર શરૂ થઈ છે. વિવિધ રાજ્યો/ભૌગોલિક વિસ્તારોમાં વિજ્ઞાન અને સંશોધનમાં ગુણવત્તાયુક્ત શિક્ષણ માટેની જરૂરિયાત પૂર્ણ કરવા આઇઆઇએસઇઆરની હાજરી વધારવા કેન્દ્રીય નાણાંપ્રધાને તેમના બજેટ ભાષણ (2015)માં ઓડિશામાં આઇઆઇએસઇઆર સ્થાપિત કરવાની જાહેરાત કરી હતી તે મુજબ આજે મંત્રીમંડળે સરકારી આઇટીઆઇ બહેરામપુરના એકેડેમિક-કમ-વર્કશોપ બિલ્ડિંગમાં કામચલાઉ કેમ્પસમાં આઇઆઇએસઇઆર, બહેરામપુર સ્થાપિત કરવાની મંજૂરી આપી હતી. આ વર્ષ માટે બીએસ-એમએસ કોર્સમાં 60 વિદ્યાર્થીઓ છે, જેમાં ક્રમિક વધારો થશે અને ત્રીજા વર્ષમાં વિદ્યાર્થીઓની સંખ્યા 665 કરવામાં આવશે, જેમાં એમએસ ડિગ્રી, એમએસ-પીએચ.ડી, પીએચ.ડી અને પોસ્ટ-ડોક્ટરલ ફેલોશિપ્સ સામેલ છે. કામચલાઉ કેમ્પસ માટે પ્રોજેક્ટ માટે કુલ ખર્ચ રૂ. 152.79 કરોડ છે. ભારત સરકારના માનવ સંસાધન મંત્રાલયના સરકારી સાહસ એજ્યુસીઆઇએલને કાયમી કેમ્પસ માટે વિસ્તૃત પ્રોજેક્ટ રિપોર્ટ તૈયાર કરવાની દરખાસ્ત રજૂ કરવા જણાવ્યું છે. પછી કેમ્પસ સ્થાપિત કરવા પ્રક્રિયા શરૂ કરવામાં આવશે.
જીએસટી કાઉન્સિલ અને તેના સચિવાલયની રચનાને  કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેન્દ્ર સરકારની પ્રધાન મંડળની બેઠકમાં જીએસટી કાઉન્સિલની તથા નીચે મુજબની વિગતો ધરાવતા સચિવાલયની સ્થાપનાને મંજૂરી આપી છે. (1) સુધારેલા બંધારણના આર્ટિકલ 279 એ મુજબ જીએસટી કાઉન્સિલની રચના (2) નવી દિલ્હીમાં ઓફિસ ધરાવતા જીએસટી કાઉન્સિલના સચિવાલયની રચના (3) જીએસટી કાઉન્સિલના સેક્રેટરી (મહેસૂલ) ની એક્સ-ઓફિશીયો સેક્રેટરી તરીકે નિમણૂક (4) ચેરપર્સન, સેન્ટ્રલ બોર્ડ ઓફ એકસાઈઝ અને કસ્ટમ્સ (સીબીઈસી)ની જીએસટી કાઉન્સિલની તમામ કાર્યવાહીઓમાં કાયમી આમંત્રીત (નોન-વોટિંગ) તરીકે નિમણૂક (5) જીએસટી કાઉન્સિલના સેક્રેટરિયેટમાં એક અધિક સચિવની ( ભારત સરકારના અધિક સચિવ કક્ષાના સ્તરની) તથા જીએસટી કાઉન્સિલના સેક્રેટરીયેટમાં કમિશનર(ભારત સરકારના સંયુક્ત સચિવના સ્તર) ની ચાર જગાઓ ભરવી કેબિનેટે એવો પણ નિર્ણય લીધો હતો કે જીએસટી કાઉન્સિલના સેક્રેટરિયેટને થતા આવર્તક અનાવર્તક ખર્ચાઓને પહોંચી વળવા માટે પૂરતુ ભંડોળ પૂરૂં પાડવું. આ બાબતે થતો તમામ ખર્ચ કેન્દ્ર સરકારે ભોગવવાનો રહેશે. જીએસટી કાઉન્સિલના સેક્રેટેરીયેટમાં કેન્દ્ર સરકાર અને રાજ્ય સરકારો બન્નેમાંથી અધિકારીઓ ડેપ્યુટેશન પર મેળવીને નિમણૂક કરાશે. જીએસટીના અમલીકરણ પહેલા આ દિશામાં લેવા જોઈતા જરૂરી પગલા મુજબ આ નિર્ણય લેવાયા છે. નાણાં પ્રધાને જીએસટી કાઉન્સિલની પ્રથમ બેઠક તા. 22 અને 23 સપ્ટેમ્બર, 2016ના રોજ નવી દિલ્હીમાં યોજવાનો નિર્ણય કર્યો છે. પશ્ચાદભૂમિકાઃ દેશમાં ગુડઝ અને સર્વિસ ટેક્સ લાગુ પાડવા માટે બંધારણ ( 123મો સુધારો)ના સુધારા બીલ 2016ને તા. 8મી સપ્ટેમ્બરના રોજ રાષ્ટ્રપતિની મંજૂરી મળી ગઈ છે. અને તેને બંધારણ ( 123મો સુધારો) એકટના સુધારા તરીકે નોટીફાય કરવામાં આવેલ છે. સુધારેલા બંધારણના આર્ટીકલ 279 (એ) મુજબ રાષ્ટ્રપતિ દ્વારા જીએસટી કાઉન્સિલની રચના આર્ટીકલ 279એ લાગુ પડ્યાના 60 દિવસની અંદર કરી દેવાની રહે છે. આર્ટીકલ 279એને અમલમાં લાવતું જાહેરનામું તા. 12મી સપ્ટેમ્બર, 2016ના રોજ બહાર પાડી દેવામાં આવ્યું છે. આર્ટીકલ 279એ મુજબ કાઉન્સિલ જીએસટીને લગતી બાબતો અંગે રાજ્ય અને કેન્દ્ર સરકારોને ભલામણો કરશે. આ ભલામણોમાં જીએસટીમાંથી બાકાત રાખવા જેવા ગુડઝ અને સર્વિસીસ, મોડલ જીએસટી કાયદો, પ્લેસ ઓફ સપ્લાયનું નિયમન કરતા સિધ્ધાંતો થ્રેશહોલ્ડ લિમિટ, બેન્ડ સાથેના ફલોર રેટસ, કુદરતી આફતો કે સંકટ વખતે વધારાના સ્ત્રોત ઊભા કરવા માટેના ખાસ રેટસ, કેટલાક રાજ્યો માટે ખાસ જોગવાઈઓ વગેરેનો સમાવેશ થશે.
ગુજરાતના બેચરાજી ખાતે સ્વાતંત્ર્ય સેનાની શ્રી પ્રહલાદજી પટેલની 115મી જન્મ જયંતિના કાર્યક્રમ અને તેમના જીવન ચરિત્રના વિમોચન પ્રસંગે પ્રધાનમંત્રી શ્રીનો સંદેશ

પ્રધાનમંત્રી શ્રી નરેન્દ્ર મોદીએ આજે વિડીયો સંદેશ દ્વારા ગુજરાતના બેચરાજી ખાતે સ્વતંત્રતા સેનાની શ્રી પ્રહલાદજી પટેલની115મી જન્મ જયંતિ અને તેમના જીવન ચરિત્ર કાર્યક્રમના વિમોચન પ્રસંગે સંબોધન કર્યું હતું. આ પ્રસંગે ગુજરાતના મુખ્યમંત્રી શ્રી ભૂપેન્દ્રભાઈ પટેલ ઉપસ્થિત રહ્યા હતા. પ્રધાનમંત્રીએ બેચરાજીની ભવ્ય ભૂમિને શ્રદ્ધાંજલિ આપી હતી અને સ્વાતંત્ર્ય સેનાની, સામાજિક કાર્યકર શ્રી પ્રહલાદજી પટેલની સ્મૃતિવંદના કરી હતી. પ્રધાનમંત્રીએ શ્રી પ્રહલાદજી પટેલની સમાજ સેવામાં ઉદારતા અને તેમના બલિદાનની નોંધ લીધી. સ્વાતંત્ર્ય સેનાની મહાત્મા ગાંધીના આહ્વાન પર સ્વતંત્રતા સંગ્રામમાં જોડાયા હતા અને સાબરમતી અને યરવડામાં જેલવાસ ભોગવ્યો હતો. પ્રધાનમંત્રીએ શ્રી પ્રહલાદજી પટેલની ‘રાષ્ટ્ર પ્રથમ’ની ભાવનાનું પ્રતીક કરતી ઘટનાનું વર્ણન કર્યું. શ્રી પટેલના પિતાનું અવસાન થયું જ્યારે તેઓ જેલમાં હતા, પરંતુ શ્રી પ્રહલાદજી પટેલે તેમને અંતિમ સંસ્કાર કરવા માટે સંસ્થાનવાદી શાસકો દ્વારા મૂકવામાં આવેલી માફીની શરતો સ્વીકારી ન હતી. તેમણે ભૂગર્ભમાં લડી રહેલા ઘણા સ્વાતંત્ર્ય સેનાનીઓને પણ સમર્થન આપ્યું હતું. પ્રધાનમંત્રી શ્રીએ આઝાદી પછી રજવાડાઓના વિલીનીકરણમાં સરદાર પટેલને મદદ કરવામાં શ્રી પ્રહલાદજી પટેલની ભૂમિકાને પણ રેખાંકિત કરી હતી. પ્રધાનમંત્રી શ્રીએ દુઃખ વ્યક્ત કર્યુ કે આવા ઘણા મહાન સ્વાતંત્ર્ય સેનાનીઓનો ઇતિહાસના પુસ્તકોમાં ઉલ્લેખ કરવામાં આવતો નથી. પ્રધાનમંત્રીએ શ્રી પ્રહલાદજી પટેલના પત્ની કાશી બાને પણ શ્રદ્ધાંજલિ આપી હતી. પ્રધાનમંત્રીએ કહ્યું કે મહાન વ્યક્તિત્વોના જીવન અને કાર્યશૈલીનું દસ્તાવેજીકરણ ખૂબ જ મહત્વપૂર્ણ છે કારણ કે તે યુવા પેઢીને પ્રેરણા આપે છે. પ્રધાનમંત્રી શ્રીએ તમામ યુનિવર્સિટીઓને સ્વતંત્રતા સેનાનીઓના અજાણ્યા પાસાઓ પર સંશોધન કરવા અને પ્રકાશિત કરવાની અપીલ કરી હતી. આપણે નવા ભારતના નિર્માણના સાહસમાં શ્રી પ્રહલાદજી પટેલ જેવા સ્વાતંત્ર્ય સેનાનીઓને યાદ કરવા જોઈએ એમ પ્રધાનમંત્રી શ્રીએ કહ્યું હતું.
પ્રધાનમંત્રીએ ઈમેન્યુઅલ મેક્રોનને ફ્રાન્સના રાષ્ટ્રપતિ તરીકે ફરીથી ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ઈમેન્યુઅલ મેક્રોનને ફ્રાન્સના રાષ્ટ્રપતિ તરીકે ફરીથી ચૂંટાવા બદલ અભિનંદન પાઠવ્યા છે. એક ટ્વીટમાં પ્રધાનમંત્રીએ કહ્યું; "મારા મિત્ર @
પ્રધાનમંત્રી અને નેપાળના પ્રધાનમંત્રીએ ટેલિફોન પર સંવાદ કર્યો

પ્રધાનમંત્રી શ્રી નરેન્દ્ર મોદીને આજે નેપાળના માનનીય પ્રધાનમંત્રી શ્રી કે. પી. શર્મા ઓલીએ ટેલિફોન કર્યો હતો. નેપાળના પ્રધાનમંત્રીએ ભારતના 74માં સ્વતંત્રતા દિવસના અવસરે ભારત સરકાર અને ભારતના લોકોને શુભેચ્છા પાઠવી અને સંયુક્ત રાષ્ટ્ર સુરક્ષા પરિષદના હંગામી સદસ્ય તરીકે ભારત માટે તાજેતરમાં થયેલી ચૂંટણી માટે અભિનંદન પણ આપ્યા. બંને દેશોમાં કોવિડ-19 રોગચાળાની અસરને ઓછી કરવાના પ્રયત્નોના સંદર્ભમાં બંન્ને નેતાઓએ પરસ્પર સુદ્રઢતા વ્યક્ત કરી હતી. પ્રધાનમંત્રી શ્રી નરેન્દ્ર મોદીએ આ સંદર્ભમાં નેપાળના પ્રધાનમંત્રીને ભારત તેમને સતત સમર્થન પૂરું પાડશે તેવી બાહેંધરી આપી હતી પ્રધાનમંત્રી શ્રી નરેન્દ્ર મોદીએ નેપાળના પ્રધાનમંત્રીનો ટેલિફોન કરવા બદલ આભાર વ્યક્ત કર્યો અને ભારત અને નેપાળની સંસ્કૃતિ અને સાંસ્કૃતિક સંબંધોને યાદ કર્યા.
પ્રધાનમંત્રી રવાન્ડા, યુગાન્ડા અને દક્ષિણ આફ્રિકાની સત્તાવાર મુલાકાતે (23-27 જુલાઈ, 2018)

પ્રધાનમંત્રી શ્રી નરેન્દ્ર મોદી પ્રજાસત્તાક રવાન્ડા (23-24 જુલાઈ), પ્રજાસત્તાક યુગાન્ડા (24-25 જુલાઈ) અને પ્રજાસત્તાક દક્ષિણ આફ્રિકા (25-27 જુલાઈ)ની સત્તાવાર મુલાકાત લેશે. ભારતનાં કોઈ પણ પ્રધાનમંત્રી દ્વારા આ રવાન્ડાની પ્રથમ મુલાકાત હશે અને છેલ્લાં 20 વર્ષમાં આપણાં કોઈ પણ પ્રધાનમંત્રી યુગાન્ડાની પ્રથમ વાર મુલાકાત લેશે. પ્રધાનમંત્રી બ્રિક્સ શિખર સંમેલનનાં ઉપક્રમે દક્ષિણ આફ્રિકાની મુલાકાત લેશે. રવાન્ડા અને યુગાન્ડામાં પ્રધાનમંત્રીનાં સત્તાવાર કાર્યક્રમોમાં બંને દેશોનાં રાષ્ટ્રપતિઓ સાથેની મુલાકાતો, પ્રતિનિધિમંડળ સ્તરના વાટાઘાટો તથા ઉદ્યોગપતિઓ અને ભારતીય સમુદાય સાથેની બેઠકો સામેલ છે. પ્રધાનમંત્રી રવાન્ડામાં જિનોસાઇડ સ્મારકની મુલાકાત લેશે અને “ગિરિન્કા” (દરેક કુટુંબદીઠ એક ગાય) નામના કાર્યક્રમમાં સહભાગી થશે, જે રાષ્ટ્રીય સામાજિક સંરક્ષણ યોજના છે અને રવાન્ડાનાં રાષ્ટ્રપતિ પૉલ કાગામેએ શરૂ કરેલી અંગત પહેલ છે. પ્રધાનમંત્રી યુગાન્ડાની સંસદમાં કી નોટ સંબોધન કરશે, જે ભારતનાં કોઈ પણ પ્રધાનમંત્રીનું યુગાન્ડાની સંસદનું પ્રથમ સંબોધન હશે. દક્ષિણ આફ્રિકામાં પ્રધાનમંત્રી દક્ષિણ આફ્રિકાનાં રાષ્ટ્રપતિ સાથે દ્વિપક્ષીય વાટાઘાટો કરશે તથા બ્રિક્સ શિખર સંમેલનમાં હાજરી આપશે અને બ્રિક્સ સંબંધિત અન્ય બેઠકોમાં સામેલ થશે. બ્રિક્સ બેઠકો ઉપરાંત વિવિધ દેશો સાથેનાં વડાઓ સાથે દ્વિપક્ષીય વાટાઘાટો કરવાની પણ યોજના છે. ભારત દસકાઓથી આફ્રિકા સાથે ગાઢ, ઉષ્માભર્યા અને મૈત્રીપૂર્ણ સંબંધો ધરાવે છે, જે મજબૂત વિકાસલક્ષી ભાગીદારી તથા ભારતીય સમુદાયની મોટી સંખ્યામાં હાજરીથી ગાઢ બન્યાં છે. આ મુલાકાત દરમિયાન સંરક્ષણ, વેપાર, કૃષિ અને ડેરી સહકારનાં ક્ષેત્રોમાં અનેક સમજૂતીઓ અને સમજૂતીકરારો (એમઓયુ) પર હસ્તાક્ષર થશે. છેલ્લાં થોડાં વર્ષોમાં આફ્રિકાનાં જુદાં-જુદાં દેશો સાથે વિવિધ ક્ષેત્રોમાં આપણા સંબંધો નોંધપાત્ર રીતે ગાઢ બન્યાં છે તથા છેલ્લાં ચાર વર્ષમાં રાષ્ટ્રપતિ, ઉપરાષ્ટ્રપતિ અને પ્રધાનમંત્રીનાં સ્તરે આફ્રિકાની 23 મુલાકાતો યોજાઈ છે. ભારતની વિદેશી નીતિમાં આફ્રિકા સૌથી વધુ મહત્ત્વપૂર્ણ સ્થાન ધરાવે છે. પ્રધાનમંત્રીની રવાન્ડા, યુગાન્ડા અને દક્ષિણ આફ્રિકાની મુલાકાત આફ્રિકા ખંડ સાથે આપણાં સંબંધોને વધારે ગાઢ બનાવશે.
“મૈ નહિ હમ” પોર્ટલ અને એપના લોન્ચ પ્રસંગે પ્રધાનમંત્રીએ આઈટી અને ઈલેક્ટ્રોનિક ઉત્પાદનકર્તા વ્યવસાયિકો સાથે વાતચીત કરશે

પ્રધાનમંત્રી શ્રી નરેન્દ્ર મોદી 24 ઓક્ટોબર, 2018ના રોજ “મૈ નહીં હમ” પોર્ટલ અને એપને લોન્ચ કરાવવાના પ્રસંગે સમગ્ર ભારતના આઈટી અને ઈલેક્ટ્રોનિક ઉત્પાદનકર્તા વ્યવસાયિકો સાથે સંવાદ કરશે. “સેલ્ફ ફોર સોસાયટી”ની થીમ પર કાર્ય કરતું આ પોર્ટલ આઈટી વ્યવસાયિકો અને સંસ્થાઓને સામાજિક હેતુઓ અને સમાજની સેવા માટેના તેમના પ્રયત્નોને એક સાથે એક જ મંચ પર લાવવામાં સક્ષમ બનાવશે. આમ કરવામાં આ પોર્ટલ સમાજના વધુ નબળા વર્ગની સેવા કરવા માટે, ખાસ કરીને ટેકનોલોજીના ફાયદા બહોળા સ્તર સુધી પહોંચાડીને, વધુ સહયોગ એકત્રિત કરવામાં મદદ કરશે તેવી અપેક્ષા છે. આ પોર્ટલ રસ ધરાવતા લોકો કે, જેઓ સમાજના કલ્યાણ માટે કાર્ય કરવા માંગે છે તેમની બહોળી ભાગીદારીનું નિર્માણ કરશે તેવી પણ આશા સેવાઈ રહી છે. આ પ્રસંગે પ્રધાનમંત્રી ઉદ્યોગપતિઓ મળશે. તેઓ આઈટી વ્યવસાયીકો અને આઈટીના કર્મચારીઓ તેમજ ઈલેક્ટ્રોનિક ઉત્પાદન સંસ્થાઓ ધરાવતા એકત્રિત સમુદાયને પણ સંબોધન કરશે. તેઓ એકત્રિત લોકો સાથે ટાઉનહોલ ફોરમેટમાં વાર્તાલાપ કરશે. સમગ્ર વિશ્વમાંથી અંદાજે 100 સ્થળો પરથી આઈટી અને ઈલેક્ટ્રોનિક ઉત્પાદન વ્યવસાયિકો આ કાર્યક્રમમાં વીડિયો કોન્ફરન્સના માધ્યમથી ભાગ લેશે તેવી સંભાવના છે.
23.02.2019ના રોજ ‘મન કી બાત 2.0’ના નવમાં એપિસોડમાં પ્રધાનમંત્રીના સંબોધનનો મૂળપાઠ

મારા પ્રિય દેશવાસીઓ, આ મારું સૌભાગ્ય છે કે ‘મન કી બાત’ના માધ્યમથી મને કચ્છથી લઈને કોહિમા, કાશ્મીરથી લઈને કન્યાકુમારી સુધી, દેશભરના બધા નાગરિકોને ફરી એકવાર નમસ્કાર કરવાનો મોકો મળ્યો છે. આપને બધાને નમસ્કાર. આપણા દેશની વિશાળતા અને વિવિધતા તેને યાદ કરવી, તેને નમન કરવું, દરેક ભારતીયને ગર્વથી ભરી દે છે. અને આ વિવિધતાના અનુભવનો અવસર તો હંમેશા અભીભૂત કરી દેનારો, આનંદથી ભરી દેનારો, એક પ્રકારે પ્રેરણાનું પુષ્પ હોય છે. થોડા દિવસો પહેલા મેં દિલ્હીના ‘હુનર હાટ’માં એક નાની જગ્યામાં આપણા દેશની વિશાળતા, સંસ્કૃતિ, પરંપરાઓ, ખાણીપીણી અને લાગણીઓની વિવિધતાઓના દર્શન કર્યા. પારંપરિક વસ્ત્રો, હસ્તશિલ્પ, કાર્પેટ, વાસણો, વાંસ અને પિત્તળની વસ્તુઓ, પંજાબની ફૂલકારી, આંધ્રપ્રદેશનું શાનદાર લેધરનું કામ, તમિલનાડુના સુંદર ચિત્રો, ઉત્તરપ્રદેશના પિત્તળના ઉત્પાદનો, ભદોહીની કાર્પેટ, કચ્છની કોપરની વસ્તુઓ, અનેક સંગીત વાદ્ય યંત્ર, અગણિત વાતો, સમગ્ર ભારતની કળા અને સંસ્કૃતિની ઝાંખી, ખરેખર અનોખી જ હતી અને તેની પાછળ શિલ્પકારોની સાધના, લગન અને પોતાની કુશળતા પ્રત્યે પ્રેમની વાતો પણ ઘણી જ પ્રેરણાદાયક હોય છે. ‘હુનર હાટ’માં દિવ્યાંગ મહિલાના શબ્દો સાંભળીને ખૂબ સંતોષ થયો. તેણે મને કહ્યું કે અગાઉ તે ફૂટપાથ પર પોતાના ચિત્રો વેચતી હતી. પરંતુ હુનર હાટમાં જોડાયા પછી તેની જિંદગી બદલાઈ ગઈ. આજે તે ફક્ત આત્મનિર્ભર નથી પણ તેણે પોતાનું ઘર પણ ખરીદ્યું છે. હુનાર હાટમાં, મને ઘણા વધુ શિલ્પકારોને મળવાની અને તેમની સાથે વાતચીત કરવાની તક પણ મળી. મને કહેવામાં આવ્યું છે કે હુનર હાટમાં ભાગ લેનારા કારીગરોમાં પચાસ ટકાથી વધુ મહિલાઓ છે. અને છેલ્લા ત્રણ વર્ષમાં હુનર હાટ દ્વારા લગભગ ત્રણ લાખ કારીગરો, શિલ્પકારોને રોજગારની ઘણી તકો મળી છે. ‘હુનર હાટ’ કલા પ્રદર્શિત કરવા માટેનું એક મંચ તો છે જ, સાથે જ તે લોકોના સપનાઓને પાંખો પણ આપી રહ્યું છે. આ એક જગ્યા છે જ્યાં આ દેશની વિવિધતાને અવગણવી અશક્ય છે. શિલ્પકલા તો છે જ સાથે આપણી ખાણીપીણીની વિવિધતા પણ છે. ત્યાં એક જ લાઇનમાં ઇડલી-ઢોસા, છોલે-ભટુરે, દાળ-બાટી, ખમણ-ખાંડવી અને કેટકેટલું હતું. મેં પોતે પણ ત્યાં બિહારના સ્વાદિષ્ટ લીટ્ટી-ચોખાનો આનંદ માણ્યો. ભરપૂર આનંદ માણ્યો. ભારતના દરેક ભાગમાં આવા મેળા અને પ્રદર્શનોનું આયોજન થતું રહે છે. ભારતને જાણવા માટે, ભારતના અનુભવ માટે, જ્યારે પણ તક મળે, ચોક્કસ જવું જોઈએ. એક ભારત-શ્રેષ્ઠ ભારતને, મનભરીને જીવવાની આ તક બની જાય છે. તમે ન માત્ર દેશની કલા અને સંસ્કૃતિ સાથે જોડાશો પરંતુ આપ દેશના મહેનતુ કારીગરોની અને ખાસ કરીને મહિલાઓની સમૃદ્ધિમાં પણ પોતાનું યોગદાન આપી શકશો. – જરૂર જજો. મારા પ્રિય દેશવાસીઓ, આપણા દેશની મહાન પરંપરાઓ છે. આપણા પૂર્વજોએ આપણને જે વારસામાં આપ્યું છે, જે શિક્ષણ અને દિક્ષા આપણને મળી છે, જેમાં જીવો પ્રત્યે દયાનો ભાવ, પ્રકૃતિ પ્રત્યે અપાર પ્રેમ, આ બધી વાતો આપણા સાંસ્કૃતિક વારસા છે અને ભારતના આ વાતાવરણનું આતિથ્ય માણવા માટે દુનિયાભરથી અલગ-અલગ પ્રજાતિઓના પક્ષીઓ પણ દર વર્ષે ભારત આવે છે. ભારત આખું વર્ષ કેટલાયે સ્થળાંતર પ્રજાતિઓ માટેનું આશ્રયસ્થાન બની રહે છે. અને એ પણ કહે છે કે આ જે પક્ષીઓ આવે છે, પાંચસોથી પણ વધુ, અલગ-અલગ પ્રકારના અને અલગ-અલગ વિસ્તારમાંથી આવે છે. ગત દિવસોમાં ગાંધીનગરમાં ‘
પ્રધાનમંત્રીએ શ્રી અરિંદમ સેનગુપ્તાના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ શ્રી અરિંદમ સેનગુપ્તાના નિધન પર ઉંડો શોક વ્યક્ત કર્યો છે. પ્રધાનમંત્રીએ જણાવ્યું હતું કે શ્રી અરિંદમ સેનગુપ્તા એક પ્રખ્યાત સંપાદક હતા, તેમણે વ્યાપક ખ્યાતિ અર્જિત કરી હતી. તેમણે પત્રકારિતાના માધ્યમથી અનેક લોકોને પ્રભાવિત કર્યા હતા. તેમના અસામયિક નિધનથી મને ઘણું દુ:ખ થયું છે.
પ્રધાનમંત્રી 10 ઓગસ્ટે ઉજ્જવલા 2.0નો શુભારંભ કરશે

પ્રધાનમંત્રી શ્રી નરેન્દ્ર મોદી 10 ઓગસ્ટ, 2021ના રોજ બપોરે 12.30 વાગ્યે વીડિયો કોન્ફરન્સિંગના માધ્યમથી મહોબા ઉત્તરપ્રદેશમાં એલપીજી કનેક્શન આપીને ઉજ્જવલા 2.0 (પ્રધાનમંત્રી ઉજ્જવલા યોજના-પીએમયુવાય)નો શુભારંભ કરશે. કાર્યક્રમ દરમિયાન પ્રધાનમંત્રી ઉજ્જવલાના લાભાર્થીઓ સાથે વાતચીત કરશે અને રાષ્ટ્રને સંબોધિત પણ કરશે. ઉજ્જવલા 1.0થી ઉજ્જવલા 2.0 સુધીની સફર 2016માં લોન્ચ કરાયેલ ઉજ્જવલા 1.0 દરમિયાન બીપીએલ પરિવારોની 5 કરોડ મહિલાઓને એલપીજી કનેક્શન ઉપલબ્ધ કરાવવાનું લક્ષ્ય રાખવામાં આવ્યું હતું. તેના પછી, યોજનાનો વિસ્તાર એપ્રિલ 2018માં સાત અન્ય શ્રેણીઓ (એસસી/એસટી, પીએમએવાય, એએવાય, સૌથી પછાત વર્ગ, ચાના બગીચા, વનવાસી, દ્વિપ સમૂહ)માંથી મહિલાઓ લાભાર્થીઓને સામેલ કરવા માટે થયો હતો. આ સાથે જ લક્ષ્યને સંશોધિત કરીને 8 કરોડ એલપીજી કનેક્શન કરાયું હતું. આ લક્ષ્ય તારીખના સાત મહિના અગાઉ ઓગસ્ટ 2019માં હાંસલ કરવામાં આવ્યું હતું. નાણાકીય વર્ષ 2021-22ના કેન્દ્રીય બજેટમાં પીએમયુવાય યોજના અંતર્ગત એક કરોડ વધારાના એલપીજી કનેક્શનની જોગવાઈની ઘોષણા કરવામાં આવી હતી. આ એક કરોડ વધારાના પીએમયુવાય કનેક્શન (ઉજ્જવલા 2.0 અંતર્ગત)નો ઉદ્દેશ એ ઓછી આવક ધરાવતા પરિવારોને ડિપોઝીટ વિના એલપીજી કનેક્શન પ્રદાન કરવાનો છે, જેમને પીએમયુવાયના પ્રથમ તબક્કા અંતર્ગત કવર કરી શકાય તેમ નહોતું. ડિપોઝીટ વિના એલપીજી કનેક્શનની સાથે, ઉજ્જવલા 2.0 લાભાર્થીઓને પ્રથમ રિફિલ અને હોટપ્લેટ મફત પ્રદાન કરવામાં આવશે. આ સાથે નામાંકન પ્રક્રિયા માટે ઓછામાં ઓછી કાગળ પરની કાર્યવાહીની જરૂર પડશે. ઉજ્જવલા 2.0માં પ્રવાસીઓને રાશન કાર્ડ કે એડ્રેસ પ્રૂફ આપવાની જરૂર નહીં પડે. ‘ફેમિલી ડિક્લેરેશન’ અને ‘પ્રૂફ ઓફ એડ્રેસ’ બંને માટે સેલ્ફ ડિક્લેરેશન પર્યાપ્ત રહેશે. ઉજ્જવલા 2.0 એલપીજી સુધી સાર્વત્રિક પહોંચના પ્રધાનમંત્રીના વિઝનને પ્રાપ્ત કરવામાં મદદ કરશે. આ પ્રસંગે કેન્દ્રીય પેટ્રોલિયમ તેમજ પ્રાકૃતિક ગેસ મંત્રી અને ઉત્તરપ્રદેશા મુખ્યમંત્રી પણ ઉપસ્થિત રહેશે. …
કેબિનેટે કેબિનેટ નોટ “આર્થિક રીતે નબળા વર્ગોને અનામત આપવા માટે બંધારણમાં સુધારા”ના સંદર્ભમાં સુધારેલ ઓફીસ મેમોરેન્ડમને મંજુરી આપી દીધી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે કેબિનેટ નોટ, “આર્થિક રીતે નબળા વર્ગોને અનામત આપવા માટે બંધારણમાં સુધારા”ના સંદર્ભમાં સુધારેલ ઓફીસ મેમોરેન્ડમને (ઓએમ) મંજુરી આપી દીધી છે. આ ઓએમને 8મી જાન્યુઆરી 2019ના રોજ કેબિનેટ દ્વારા મંજુરી આપવામાં આવી હતી. લાભ: આ મંજુરી વડે તેવા લોકોને ઉચ્ચ શિક્ષણ અને રોજગાર મેળવવામાં સહાયતા મળશે જે લોકો પોતાની આર્થિક સ્થિતિના લીધે આ સુવિધાઓથી વંચિત રહી જાય છે. તેનાથી સામાજિક સમાનતાને પ્રોત્સાહન મળશે.
કેબિનેટે સંસદમાં ખાદ્યાન્ન ટેકનોલોજી, ઉદ્યોગસાહસિકતા અને વ્યવસ્થાપન સંસ્થાન અધિનિયમ 2019ને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે રાષ્ટ્રીય ખાદ્યાન્ન ટેકનોલોજી, ઉદ્યોગસાહસિકતા અને વ્યવસ્થાપન અધિનિયમ, 2019ને સંસદમાં રજૂ કરવાની મંજુરી આપી દીધી છે. આ અધિનિયમનો ઉદ્દેશ્ય રાષ્ટ્રીય ખાદ્યાન્ન ટેકનોલોજી, ઉદ્યોગસાહસિકતા અને વ્યવસ્થાપન સંસ્થાન (
પ્રધાનમંત્રીએ નમામી બ્રહ્મપુત્રા મહોત્સવ માટે તેમની શુભકામના પાઠવી

પ્રધાનમંત્રી શ્રી નરેન્દ્ર મોદીએ નમામી બ્રહ્મપુત્રા મહોત્સવ માટે તેમની હાર્દિક શુભકામના પાઠવી હતી. પ્રધાનમંત્રીએ કહ્યું કે, “આસામ સરકાર દ્વારા શરૂ કરાયેલો નમામી બ્રહ્મપુત્રા મહોત્સવ ખૂબજ ગર્વ લેવાની બાબત છે. બ્રહ્મપુત્રા આસામ અને ઉત્તરપૂર્વિય પ્રાંતની જીવાદોરી છે અને તે પ્રાંતના લોકો માટે રોજી રોટીનો સ્ત્રોત છે. ભારતીય ઈતિહાસ અને સંસ્કૃતિમાં નદીઓની ભૂમિકા કેન્દ્ર સ્થાને છે. ચાલો આપણે ભારતના વિકાસ માટે નદીઓને સ્વચ્છ રાખવાની ખાતરી માટે સાથે મળીને કામ કરીએ. નમામી બ્રહ્મપુત્રા માટેની વધુ વિગતો અત્રે મળી શકશે. http://namamibrahmaputra.com”
પ્રધાનમંત્રીએ ઉત્કલા દિબાસા પર ઓડિશાના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ઉત્કલા દિબાસા પર ઓડિશાના લોકોને શુભેચ્છા પાઠવી છે. તેમણે કહ્યું કે ઓડિયા સંસ્કૃતિ વૈશ્વિક સ્તરે વખણાય છે અને ઓડિયાના લોકો ભારતની પ્રગતિમાં સીમાચિહ્નરૂપ યોગદાન આપી રહ્યા છે. ટ્વીટ્સની શ્રેણીમાં પ્રધાનમંત્રીએ કહ્યું; "ઉત્કલા દિબાસાના વિશેષ અવસર પર, ઓડિશાના લોકોને શુભકામનાઓ. ઓડિયાના લોકો ભારતની પ્રગતિમાં સીમાચિહ્નરૂપ યોગદાન આપી રહ્યા છે અને ઓડિયા સંસ્કૃતિ વૈશ્વિક સ્તરે વખણાય છે. હું આવનારા સમયમાં ઓડિશાના વિકાસ માટે પ્રાર્થના કરું છું."
પ્રઘાનમંત્રીએ એશિયન રેસલિંગ ચેમ્પિયનશિપમાં ગોલ્ડ જીતવા બદલ બજરંગ પુનિયાને અભિનંદન પાઠવ્યા

પ્રઘાનમંત્રી શ્રી નરેન્દ્ર મોદીએ એશિયન રેસલિંગ ચેમ્પિયનશિપમાં ગોલ્ડ મેળવવા બદલ બજરંગ પુનિયાને અભિનંદન પાઠવ્યા હતા. પ્રધાનમંત્રીએ કહ્યું કે, “એશિયન રેસલિંગ ચેમ્પિયનશિપમાં ગોલ્ડ મેડલ મેળવવા બદલ બજરંગ પુનિયાને અભિનંદન. ભારતને તેની દ્રષ્ટાંતરૂપ સિધ્ધિ માટે ખૂબજ ગર્વ છે.”
પ્રધાનમંત્રીએ પંડિત જસરાજજીના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પંડિત જસરાજજીના નિધન પર શોક વ્યક્ત કર્યો છે. પ્રધાનમંત્રીએ કહ્યું કે,“પંડિત જસરાજજીના દુર્ભાગ્યપૂર્ણ અવસાનથી ભારતીય સાંસ્કૃતિક ક્ષેત્રમાં એક ઊંડી ખોટ પડી છે. માત્ર તેમની પ્રસ્તુતિઓ જ ઉત્કૃષ્ટ નહોતી, પણ તેમણે બીજા કેટલાક ગાયકોના ઉમદા ગુરુ તરીકે ઓળખ બનાવી હતી. તેમના પરિવાર અને વિશ્વભરના પ્રશંસકો પ્રત્યે સંવેદના. ઓમ શાંતિ.”
પ્રધાનમંત્રીએ મધ્યપ્રદેશના કેટલાક વિસ્તારોમાં વીજળી પડવાના કારણે થયેલ જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ મધ્યપ્રદેશના કેટલાક વિસ્તારોમાં વીજળી પડવાના કારણે થયેલ જાનહાનિ અંગે દુ:ખ વ્યક્ત કર્યું છે અને પીડિતો માટે અનુગ્રહ રાશિની જાહેરાત કરી છે. પ્રધાનમંત્રી કાર્યાલયે ટ્વીટ કર્યું, "મધ્યપ્રદેશના કેટલાક વિસ્તારોમાં વીજળી પડવાના કારણે થયેલ જાનહાનિ અંગે દુ:ખ થયું છે. રાજ્ય સરકાર અસરગ્રસ્તોને તમામ શક્ય સહાય પૂરી પાડશે. પીએમએનઆરએફ તરફથી મૃતકના પરિવારજનોને 2 લાખ રૂપિયાની સહાય આપવામાં આવશે અને ઘાયલોને રૂ. 50,000 આપવામાં આવશે: પ્રધાનમંત્રી મોદી "